Plani ditor i një ore mësimore me teknikat VpN

* **Shkolla** :” J. Gërvalla “ Negroc
* **Mësimdhënësi** : Fehmi Krasniqi
* **Data** : 13.03.2013
* **Lënda** : Gjuhë shqipe
* **Fusha mësimore** : Njohuri gjuhësore
* **Tema** : Format e pashtjelluara të foljes
* **Klasa** : VII
* **Tipi i orës**: Zhvillim

**Format e punës** : Individuale,në dyshe dhe në grupe

**Materialet dhe burimet e nevojshme për mësimdhënie** : Libri i gjuhës,fletore,stilolapsa, fletë të bardha,markera etj.

**Rezultatet e të nxënit :** Nxënësit në fund të orës mësimore duhet të jenë në gjendje :

* Të dallojnë format e pashtjelluara të foljes
* Të shpjegojnë kuptimin e tyre dhe të tregojnë si formohen
* Të dijnë funksionin që kryejnë në fjali

**Qëllimet e të nxënit**: Format e pashtjelluara të foljes, formimi,kuptimi dhe përdorimi i tyre

**Konteksti :** Këto folje formohen duke ju shtuar prapashtesa,prapa dhe fjalëza përpara,kurse përdoren me funksione të ndryshme në fjali.

**Përshtatja me nevojat e nxënësve :** Aktivitete që mundësojnë pëfshirjen e të gjithënxënësve.Këtu duhet ta kemi parasysh inkluzionin dhe duhet t’i dijmë kriteret se si duhet të jetë një mësimdhënës inkluziv dhe një shkollë inkluzive.

**Procedurat e mësimdhënies dhe plani i vlerësimit në baze të VpN**

|  |  |  |  |
| --- | --- | --- | --- |
|  |  **Strategjitë mësimore**  |  **Teknikat e vlerësimit** |  **Koha** |
| E |  Breingstorming |  PNP |  10 |
| R |  Xhigsaw |  Parashtrim i pyetjeve  |  20 |
| R |  Shqyrtim kategorizues |  Vlerësim i ndërsjellët në dyshe |  15 |

Nxënësit tani janë të njoftuar për qëllimet,rezultatet ,strategjitë mësimore dhe teknikat e vlerësimit që do të ndiqen gjatë kësaj ore. Tani mësimdhënësi dhe nxënësit caktojnë kriteret e suksesit .

1. Lexoni me kujdes secili pjesën e vet të caktuar në tekst nga mësimdhënësi.
2. Mundohuni ta kuptoni sa më mirë, sepse do t’jua shpjegoni grupit tuaj familjar.
3. Mëso termet dhe jep shembuj për secilën formë të pashtj. të foljes veç e veç.
4. Mësoje,kuptoje dhe zbatoje formimin,përdorimin dhe funksionin e secilës formë.

 **E. E v o k i m i - Str.mësimore: Breingstorming**

Teknika e vlerësimit: **PNP**

Nxënësit janë të ulur nga katër veta në grupe.Nga ata kërkohet që të mendojnë për format e pashtjelluara të foljes.Ata do të punojnë fillimisht individualisht mandej në dyshe dhe në fund në grupe.Pas këtij aktiviteti ata bëjnë **vlerësimin personal** të informacionit që kanë shkruar,mandej **të ndërsjellët** në dyshe dhe në fund i tërë grupi në një fletë të madhe i shkruajnë ato që i **vlerësojnë së bashku** si më të mira për t’u prezentuar para të tjerëve nga udhëheqësi i grupit.Më pas këto informacione shënohen në tabelë ku edhe **vlerësohen publikisht** nga e tërë klasa.

 **R. R e a l i z i m i**  - **Str. Mësimore : Xhigsav**

 Teknika e vlerësimit **: Parashtrim i pyetjeve dhe informata kthyese**

Nxënësit do të rigrupohen sipas numrave prej 1-4. Njëshet në një grup,dyshet në një grup,treshet në një grup dhe katërshet në një grup. Meqë format e pashtjelluara të foljes kanë katër forma,çdo grupi i jepet nga një që ta lexojë.Në aktivitetin tjetër nxënësit kthehen në grupin familjar ku tani ata janë ekspert dhe duhet ta shpjegojnë secili pjesën e vet anëtarëve tjerë të grupit.Në fund duhet që secili anëtar i grupit t’ia **parashtrojnë një pyetje** njëri-tjetrit, të përgjigjen në atë pyetje dhe kështu me radhë deri te nxënësi i fundit në grup.Duke u përgjigjur në pyetje,ata **kthejnë** **informacionin** te tjetri.

 **R. R e f l e k t i m i** **-** Str. Mësimore**: Shqyrtim kategorizues**

Teknika e vlerësimit **: Vlerësim i ndërsjellët**

Nga nxënësit kërkohet që të bëjnë një shqyrtim kategorizues për format e pashtjelluara të foljes me anë të një tabeleje të ndarë në katër pjesë.Në çdo pjesë të tabelës shkruhet nga një formë e pashtj. e foljes . Nxënësit nga ushtrimet e librit do të listojnë foljet në tabelat përkatëse.

|  |  |  |  |
| --- | --- | --- | --- |
|  Pjesorja |  Përcjellorja |  Paskajorja |  Mohorja |
|  p.sh |  |  |  |
|  Mësuar | Duke mësuar | Për të mësuar |  Pa mësuar |
|  |  |  |  |
|  |  |  |  |
|  |  |  |  |

 Nxënësve për detyrë shtëpie u mbetet të vazhdojnë të listojnë shembuj të tjerë në tabelë.

Vetëvlerësim i mësimdhënësit: Përfundime për orën mbajtur:

a ) plotësisht i kënaqur b ) i kënaqur c ) nuk jam i kënaqur

Jepni disa arsye nëse nuk keni arritur t’i përmbushni kriteret,ku do të shërbejnë si leksione që do të të qojnë drejt përmirësimit të mëtejmë.